Srpski ministar vanjskih poslova Ivica Dačić kazao je, gostujući na televiziji N1, da će Srbija s pažnjom pratiti koje će države poslati vojsku na vojni mimohod koji Hrvatska organizira u povodu godišnjice "Oluje", piše B92.

Dodao je kako će se njihovo sudjelovanje u mimohodu smatrati antisrpskim stavom. Povezao je sudjelovanje stranih vojski na vojnom mimohodu u Zagrebu 4. kolovoza sa zamjeranjem Srbiji što je svoje vojnike poslala na vojni mimohod u Moskvu.

"Vrlo jasna negativna poruka prema Srbiji"

- Sudjelovanje njihovih vojski u mimohodu imat će vrlo jasnu negativnu poruku prema Srbiji. Mi ćemo to smatrati antisrpskim stavom - kazao je Dačić.

Prigovorio je i što su strane vojske pozvane na vojni mimohod u povodu "Oluje" u kojoj je, prema njegovim riječima, ubijeno više tisuća i protjerano više stotina tisuća Srba.

>>U mimohodu za Oluju ipak će biti i pripadnici HVO-a

>>Mimohod 4. kolovoza u Zagrebu, a proslava Oluje dan poslije u Kninu